## Cultura destina prop d’1,5 milions d’euros per a ajudes a la producció editorial a la Comunitat Valenciana

*** Del total de les ajudes plantejades, 765.259 euros corresponen a llibres escrits en valencià i 724.740 en castellà
* El DOGV ha publicat la resolució en la qual s’arreplega l’import de les subvencions, que beneficia 63 empreses editorials**

La Conselleria d’Educació, Cultura, Universitats i Ocupació ha publicat en el [DOGV](https://dogv.gva.es/va/resultat-dogv?signatura=2024/12605) la resolució per la qual es destinen 1.490.000 euros per a ajudes a la producció editorial en la Comunitat Valenciana en 2024.

En concret, en esta convocatòria un total de 63 editorials són beneficiàries d’estes ajudes concedides per a subvencionar llibres publicats en castellà i en valencià per empreses editorials comercials que tinguen com a activitat l’edició de llibres a la Comunitat Valenciana i que reunixen les característiques establides en la convocatòria.

En concret, de l’import total concedit per la Conselleria, 765.259 euros corresponen a les subvencions concedides per a l’edició en valencià i 724.740 euros en castellà.

Entre les publicacions subvencionades es troben obres de referència o consulta, de pensament en disciplines humanístiques o científiques, de ficció o llibres infantils i juvenils.

Tal com s’arreplega en la convocatòria, totes tenen una tirada superior als 500 exemplars i una extensió mínima de 50 pàgines, a excepció dels llibres infantils, de teatre i de poesia.

Així mateix, es tracta tant de primeres edicions d’obra inèdita com llibres l’última edició dels quals date de més de 15 anys en la llengua per a la qual se sol·licite l’ajuda (valencià o castellà) i que tinguen especial rellevància cultural.

Queden exclosos d’esta convocatòria els llibres de text, qualsevol que siga el nivell o tipus d’ensenyament, els llibres d’exercicis i pràctiques, temaris d’oposicions, així com enciclopèdies i diccionaris.

Fecha: 29/11/2024